|  |  |
| --- | --- |
|  | **РЕПУБЛИКА БЪЛГАРИЯ**  **МИНИСТЕРСТВО НА ВЪНШНИТЕ РАБОТИ** |

**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

**„СЕРВИЗНО ОБСЛУЖВАНЕ НА СЛУЖЕБНИТЕ АВТОМОБИЛИ,**

**СОБСТВЕНОСТ НА МВнР-ЦУ”**

**ИЗИСКВАНИЯ КЪМ ИЗПЪЛНИТЕЛЯ ПРИ ИЗПЪЛНЕНИЕ НА ПОРЪЧКАТА:**

**1.** Изпълнителят трябва да притежава валидно разрешение, издадено от МТИТС или оправомощено длъжностно лице, съгласно Наредба № Н-32 от 16.12.2011 г., за извършване на периодични прегледи за проверка на техническата изправност на пътните превозни средства в определен контролно – технически пункт категория II.

**2.** Изпълнителят трябва да е внедрил система за управление на качеството в съответствие със стандарт ISO 9001:2008 или еквивалент с обхват покриващ дейностите по сервизно обслужване на автомобили, или еквивалентни мерки за осигуряване на качеството.

**3.** Изпълнителят трябва да разполага задължително със:

- собствена или наета сервизна база, представляваща масивна сграда с отделни работни помещения за отделните видове дейности (авто, електромонтьорски и др). Да разполага с минимум 5 (пет) или повече подемника (канала), с минимална височина – 180 см., за едновременен прием при необходимост на повече МПС на Възложителя и пряка телефонна линия;

- собствен репатриращ автомобил с възможност да обслужи автомобил с дължина 740 см.

**4.** Изпълнителят трябва да разполага с минимум осем технически лица (сервизни специалисти), професионално компетентни за извършване на техническото обслужване и ремонтите, наети по трудово правоотношение или граждански договор, които ще отговарят за изпълнение на поръчката.

**5.** Изпълнителят трябва да разполага минимум със следните уреди за изпълнение на поръчката:

- стенд за регулиране на преден и заден мост;

- стенд за проверка на спирачната уредба;

- стенд за електронна компютърна диагностика на двигатели;

- стенд за демонтаж, монтаж и баланс на гуми;

- подемници за ремонт на двигател, скорости, диференциал и ходова част;

- уреди за дефектация и пълнене на автомобилни климатични инсталации;

- машина за корекция на алуминиеви и стоманени джанти.

**ЗАДЪЛЖЕНИЯ НА ИЗПЪЛНИТЕЛЯ ПРИ ИЗПЪЛНЕНИЕ НА ПОРЪЧКАТА:**

**1. Техническо обслужване** – извършва се след изминаване на определен пробег, установен за всеки автомобил. Периодичността, обема и последователността на работите, както и нормите за тяхното изпълнение се определят от съответните ръководствата за експлоатация и техническо обслужване.

**2. Текущ ремонт** – извършва се при необходимост.

**3. Смяна на гуми** (демонтаж, монтаж, баланс и изправяне на джанти) – извършва се при подготовка на автомобилите за използване през пролетно-летния и есенно-зимния период и при необходимост.

**4. Проверка заредеността на акумулаторните батерии** – извършва се при периодично техническо обслужване и при необходимост.

**5. Репатриране на повредени автомобили на територията на гр. София** – извършва се при необходимост.

**6. Проверка и зареждане на климатични системи** – извършва се при периодично техническо обслужване за подготовка на автомобили за експлоатация в пролетно-летния период и при необходимост.

**7.** Изпълнителят се задължава да приема аварирали автомобили на Възложителяв сервиза 24 часа в денонощието и 7 дни в седмицата в т. ч. при необходимост да се извършват спешни ремонти в почивни и празнични дни.

**8.** Изпълнителят се задължава да извършва до 60 минути от приемането на автомобила в сервиза (подписана от него „сервизна поръчка”/писмена заявка), следните видове експресни ремонти:

- смяна на масло на двигател и смяна на комплект филтри;

- смяна на накладки и спирачни дискове комплект.

**9. Прием на автомобилите на Възложителя с предимство** – приемане в сервиза **до 1 (един) час** след издаване на „Сервизна поръчка”/писмена заявка от Изпълнителя, подписана от Възложителя или писмена заявка, подадена от председателя на комисия, назначена от Възложителя за извършване на техническо обслужване или текущремонт. В „Сервизна поръчка”/писмена заявка трябва да е записан номера на шасито на служебния автомобил.

**10.** Изпълнителят трябва **да е осигурил обособен паркинг с осигурена охрана** на автомобилите, изчакващи доставка на части и извършване на текущ ремонт.

**11.**Изпълнителят трябва да влага нови, неупотребявани, **висококачествени материали, консумативи и резервни части**, съответстващи на марката, модела и модификацията на автомобила.

**12.** Да поддържа **наличност на части и консумативи от първа необходимост** за автомобилите на възложителя (минимум - накладки, дискове, електрически крушки, филтри).

**13. При липса** на резервни части – да ги доставя **до 5 работни дни**.

**14.** Изпълнителят се задължава да извършва **безплатни периодични (извън годишните) технически прегледи** на автомобилите за установяване състоянието наосновните им възли и системи, осигуряващи безопасността на движението (спирачна,кормилна и осветителна системи, ходова част (окачване на преден и заден мост)), проверкасъстоянието на климатичните системи на автомобилите, технико-икономическиконсултации във връзка с настъпили застрахователни събития по автомобилите,собственост на МВнР-ЦУ, проверка и подготовка за експлоатация на автомобилите презесенно-зимните и пролетно-летните периоди. Извършването на техническото обслужване и диагностика, ремонта на автомобилите и техниката следва да е съгласно изискванията, установени от производителя.

**15. Да гарантира качеството** на извършените от него дейности по техническото обслужване и текущите ремонти (при необходимост) на автомобилите **за срок, не по-малък от гаранционния срок на вложените резервни части и материални средства.** След извършения ремонт, Възложителят получава автомобила с приемно-предавателен протокол, в който е записан гаранционния срок на вложените материали и гаранционния срок на извършения ремонт.

**16.** Да извършва **за своя сметка отстраняването на повредите, възникнали в гаранционния срок** и дължащи се на лошо качество на извършения ремонт или навложените резервни части, както и транспортирането на автомобили до сервиза, ако енеобходимо.

**17.** Да предоставя **документ за качеството на вложените резервни части и консумативи.**

**18.** Да води **регистър с информация за извършените дейности, вложените материали и резервни части** на автомобилите, предмет на поръчката. Всички ремонти наавтомобилите да бъдат отразявани и в сервизните книжки на автомобилите (принеобходимост да издава такива).

**19.** Времето за извършване на отделните ремонтни дейности не трябва да надвишава стойностите на нормативите, определени в Наредба № 49 от 16 октомври 2014 г. на Комисията за финансов надзор, за задължителното застраховане по чл.249, т.1 и т.2 от Кодекса за застраховането и за методиката за уреждане на претенции за обезщетение на вреди, причинени от моторни превозни средства.

**ЗАБЕЛЕЖКИ**:

**1.** Място на извършване – в оторизиран от изпълнителя сервиз (собствена или наета сервизна база) на територията на гр. София.

**2.** Срок на изпълнение на обществената поръчка – 12 (дванадесет) месеца от дата на сключване на договор с изпълнителя.

**3.** Всички дейности да се извършват на основание „сервизна поръчка”/писмена заявка, подписана от възложителя или негов упълномощен представител.

**4.** Възложителят може да включва в списъка допълнително служебни автомобили след писмено уведомление до изпълнителя.